Innkalla:

* Lena Nes, lærar rep.
* Grete Marie Molaug, lærar rep.
* Mette H. Erga, andre tilsette
* Anne Line Vårdal Viggen, foreldre rep./FAU/partnerskap mot mobbing
* Trine Tingvik, foreldre rep.
* Kenneth Hovelsen, foreldrerep. og leiar av Driftstyret
* Oda Elise Omland, elevrep.
* Jon Oma, elevrep.
* Ove Horpestad, politisk rep.
* Vibeke Sola, rektor

Avbod: Lena Nes, Jon Oma (vara Ida Søiland Ueland møtte), Ove Horpestad (Olav Røysland møtte).

**REFERAT FRÅ MØTE I DRIFTSTYRET 06.03.18 Kl. 18.30-20.00**

**42/2017-18** Referat frå møtet i desember blei godkjend.

*Alle deltakarane i driftstyret fekk sjå ein flott film som skal nyttast for å få internasjonal deltaking på stor skulekonferanse ved UiS januar 2019. Fleire elevar frå Tu er med i reklamefilmen.*

**43/2017-18 FAU/Partnerskap mot mobbing**

Saker frå FAU og partnerskap mot mobbing. Føredraget mot mobbing med Silje Marie Strandberg var sterkt for både føresette og elevar. Det var ca. 100 føresette som møtte. Det var litt færre enn me hadde håpa på. Undersøkinga blant elevane synte at føredraget var sterkt og nyttig. Nokon elevar fekk litt tettare oppfølging og samtalar etter føredraget.

FAU og partnerskapet går litt hand i hand. Det kan vera nyttig å dela dette opp meir neste år. Det har samstundes ikkje vore andre viktige saker for FAU. Fokus på mobbing og trygt miljø har vore eit tema både for skule, FAU og partnerskapet. Nytt fokus for FAU kan vera psykisk helse, jente- og guttegrupper eller gleding.

Akkurat no arbeidar FAU med sak om skuleavslutning før sommaren på trinn eller felles for heile skulen. Det er veldig mange avslutningar før sommaren og dette kan vera eit tiltak for ikkje å ha så mange avslutningar i juni. Foreldrerepresentantar nemnar at me ikkje må gløyma arrangement på trinn. Det kan bli for stort med heile skulen. Forslag om å ha eit arrangement i august rett etter oppstart av skuleåret. Tanken med eit stort arrangement var også at lag og foreiningar i partnerskapet kunne delta. Alle medlemma i FAU skal no høyra med foreldrerepresentantane til kvart trinn om dei vil ha trinnavslutning eller skuleavslutning.

**44/2017-18 Elevråd**

Elevane informerte om aktuelle saker frå elevrådet:

Tu talent blei arrangert i desember i fjor. Elevar frå 1-7 deltok med sine ulike talent. (Teikning, koding, eventyr, dans og song.)

MIPA, miljøpatrulje, er oppretta. Elevar frå 6. og 7.trinn har meld seg til å organisera aktivitetar for andre elevar i friminutta. Elevane har eigne vestar slik at dei er godt synlege. Vestane har logo med Trulte og Ulrik. MIPa-elevane arrangerer ulike aktivitetar og leikar på fast stad i skulegarden.

Elevrådet hadde eigen fellessamling som handla om vennskap. Magien i vennskap blei vist i rollespel. Tryllestøv med smil og magiske ord som «hei» var fokus.

**45/2017-18 Digital satsing**

Alle elevar og lærarar har vore på same type opplæring av firmaet RIKT. Me er særs godt nøgd med opplæringa. Me må arbeida meir for at alle på SFO og assistentar i skulen får naudsynt opplæring.

Rektor fortel at ho har lyst til å få med alle lærar på TU til meir djupnelæring med IKT som tema. Lærarane fekk presentert eit heilt nytt nettstudium som heiter «Profesjonsfagleg digitial kompetanse». Studiet er på 30 studiepoeng. Alle lærarar har søkt, med unntak av 5. Me veit ikkje om alle desse får studieplass, men håper det går gjennom. Rektor er stolt av lærarane som hiv seg rundt og søkar i løpet av berre eit par dagar. Innan 30. april veit rektor om alle får plass.

**46/2017-18 Elevundersøkinga og foreldreundersøkinga**

Det var rekordhøg deltaking på foreldreundersøkinga. Me er glade for å sjå at det er høg trivsel blant elevane. Lærarane på kvart trinn har arbeida med trinnet sitt resultat. Me er ikkje nøgd med tala omkring trygt miljø. Kvart trinn vil arbeida med dette. I tillegg har rektor besøkt alle klassane på 5.-7.trinn for nærare undersøking. I og med at elevundersøkinga er anonym, måtte rektor laga ei ny undersøking med namn. Det har gitt ei god oversikt over kor me har utfordringar. Det har ført til fleire aktivitetsplanar, samtalar med føresette og ikkje minst samtaler med einskilde elevar. Heldigvis får me avdekka nokre små utfordringar som me lett kan ordna opp i, medan andre saker må me arbeida med over tid. Motivasjon er eit anna tema som går igjen i kommunen og jærskulen med forbetringspotensial. Heldigvis ligg Tu skule høgare her, men kan sjølvsagt bli betre. Elevane har også her meld tilbake til rektor om kva dei ønskjer for å bli meir motiverte. Dei nemnar blant anna meir variert undervisning. Det er kjekt med engasjerte elevar. Dei er gode endringsagentar!

**47/2017-18 Neste skuleår**

Me treng truleg to vikarar. Ein tilsett skal ut i svangerskapspermisjon og ein lærar er headhunta i ein alder av 66 år. Det er me stolte over og ønskjer ho lukka til med føredrag for Aski Raski. Ein lærar frå Vasshus skule kjem til Tu i april. Me må ha ei intern kartlegging for å sjå om me skal lysa ut etter spes-.ped.lærar. I tillegg treng me gode kontaktlærarar for 1.-4.trinn med høg kompetanse på lese-og skriveopplæringa.

**48/2017-18 Tilstandsrapport for Jærskulen**

Rektor presenterte hovudlinjene frå tilstandsrapporten. Presentasjonen var på Vitengarden på Nærbø. Det var stort fokus på motivasjon for læring. Det er nyttig å samanlikna med kommunane. Det er spesielt forskjell innan lesing på barneskulen. Det var kjekt at elevar og lærar frå Tu blei plukka ut til å representera Klepp. Dei hadde presentasjon av appen Explain Everything og Sphero. Politikarar, rektorar, tillitsvalde og rådgjevarar var til stades for å sjå korleis digitale verktøy har endra undervisninga.

**49/2017-18 Informasjon**

* Dysleksivennleg skule

Neste onsdag kjem representant frå Dysleksi Norge for å sjekke om me kan få sertifisering. Dette blir veldig spanande! Føresette, elevar, lærarar og leiinga vil bli intervjua.

* Nye ordensreglar er vedtekne. Dei ligg på heimesida.

Nytt møte tysdag 5.juni.